2. ลักษณะการประกอบธุรกิจ

2.1 ประวัติความเป็นมาและการเปลี่ยนแปลงที่สำคัญ

บริษัทฯ ได้จดทะเบียนจัดตั้งบริษัทเมื่อวันที่ 11 พฤษภาคม 2525 โดยมีทุนจดทะเบียน 1 ล้านบาท
และได้แปรสภาพเป็นบริษัทมหาชน เมื่อวันที่ 18 มีนาคม 2537 โดยเพิ่มทุนจดทะเบียนเป็น
600,000,000 บาท และขณะนี้บริษัทฯ มีทุนจดทะเบียนที่เรียกชำระแล้วจำนวน 600,000,000
บาท บริษัทฯ เป็นผู้ผลิตและจำหน่ายเครื่องใช้ไฟฟ้า ภายใต้เครื่องหมายการค้า “DiStar“
ซึ่งเป็นเครื่องหมายการค้าของไทย  
และได้เล็งเห็นแนวโน้มการแข่งขันเครื่องใช้ไฟฟ้าในเรื่องราคาที่จะมีแนวโน้มรุนแรงมากยิ่งขึ้น
ราคาสินค้าต่ำลง
เนื่องจากการเปิดตลาดการค้าเสรีทำให้สินค้าจากต่างประเทศเข้ามาจำหน่ายในราคาที่ต่ำกว่าต้นทุนการผลิต
ดังนั้น บริษัท ฯ จึงปรับเปลี่ยนธุรกิจจากผู้ผลิตและจัดจำหน่ายเครื่องใช้ไฟฟ้า
มาผลิตและจำหน่ายรถยนต์ที่ใช้ก๊าซธรรมชาติ
เนื่องจากปัจจุบันนี้สภาพเศรษฐกิจโดยรวมของประเทศมีปัญหาจากค่าเงินบาทแข็งค่าจากปีก่อนมากและราคาน้ำมันเชื้อเพลิงได้ปรับตัวสูงขึ้น
ทำให้บริษัท ฯ สนใจในธุรกิจส่งเสริมการประหยัดพลังงานโดยรวมของประเทศ ดังนั้นบริษัท
จึงศึกษาแนวทางการทำธุรกิจรถยนต์ที่ใช้ก๊าซธรรมชาติ
และได้เริ่มทำการผลิตและเริ่มจำหน่ายรถยนต์ รถโดยสารขนาดเล็ก ,
ขนาดกลางและขนาดใหญ่โดยใช้ก๊าซธรรมชาติ (CNG) ทั้งนี้การผลิตทำจากโรงงานของบริษัทฯ
ภายในประเทศ โดยได้รับความร่วมมือทางด้านเทคนิคจากโรงงาน Higer Bus
สาธารณรัฐประชาชนจีน บริษัทฯ ได้ทำสัญญากับ King Long United Automotive Industry
( Suzhou ) Co., Ltd.(King Long ) ภายหลังเปลี่ยนชื่อเป็น Higer Bus Co., Ltd.
ผู้ผลิตรถโดยสารขนาดใหญ่ของสาธารณรัฐประชาชนจีน โดยแต่งตั้งให้บริษัทฯ เป็นตัวแทนจำหน่ายรถ
Coach และ City Bus แต่เพียงผู้เดียวในประเทศไทย มีขนาด 6 , 8.4 , 9.2 , 10.5 และ
12 เมตร ภายใต้เครื่องหมายการค้า HIGER โดย King Long
ให้ความช่วยเหลือในการถ่ายทอดเทคโนโลยีในการผลิตและการให้บริการหลังการขายพร้อมทั้งส่งวิศวกรผู้เชี่ยวชาญมาฝึกอบรม
และทำงานร่วมกับวิศวกรของบริษัทในประเทศไทย
ในการควบคุมมาตรฐานการผลิตและคุณภาพของสินค้า
ซึ่งปัจจุบันได้มีการผลิตรถยนต์ที่ใช้ก๊าซธรรมชาติ NGV
โดยนำเข้าตัวถังรถยนต์พร้อมเครื่องยนต์ที่ใช้ก๊าซธรรมชาติ (NGV)
เพื่อมาประกอบในโรงงานของบริษัทฯ ที่จังหวัดระยอง

อนึ่ง นับจากวันเริ่มจัดตั้งบริษัทจนถึงปัจจุบัน บริษัทไม่มี การเปลี่ยนแปลงอำนาจการควบคุมกิจการ

  การเปลี่ยนแปลงที่สำคัญในปี 2552

ในปี 2552 บริษัทฯ ยังคงผลิตและจำหน่ายรถยนต์ที่ใช้ก๊าซธรรมชาติ
แต่เนื่องจากสภาวะเศรษฐกิจทั่วโลกมีความหดตัวอย่างรุนแรงมาก
ประกอบกับความไม่สงบทางด้านการเมืองยังคงมีความวุ่นวาย ทำให้บริษัทฯมียอดขายลดลง
ในปีนี้เอง บริษัทได้พยายามศึกษาตลาดเพื่อขยายโอกาสทางธุรกิจมาอย่างต่อเนื่อง
จนพบว่าธุรกิจเครื่องสำอางค์
เป็นธุรกิจที่เติบโตอย่างต่อเนื่องแม้ในภาวะเศรษฐกิจโดยรวมจะอยู่ในช่วงถดถอยก็ตาม
นอกจากนี้ธุรกิจเครื่องสำอางค์เป็นหนึ่งในไม่กี่ธุรกิจที่ได้รับผลกระทบไม่มากเมื่อเทียบกับธุรกิจอื่น
เนื่องจากเทรนด์การเติบโตของกลุ่มธุรกิจความงามนั้นโตขึ้นเรื่อยๆตามค่านิยมของสังคมยุคใหม่
ดังนั้นทางบริษัทจึงสนใจที่จะศึกษาตลาดเครื่องสำอางอย่างจริงจัง
โดยการนำเข้าเครื่องสำอางจากต่างประเทศ มาจำหน่าย ภายในชื่อกลุ่มธุรกิจ “KARMARTS”
อันมีหลากหลายแบรนด์สินค้า ซึ่งประกอบไปด้วยกลุ่มสินค้าในหมวด SKIN CARE,MAKE UP,
CONSUMER PRODUCT และเพื่อรองรับการเติบโตของฐานลูกค้าในกลุ่ม CONSUMER PRODUCT
ทางบริษัทได้ลงทุนเครื่องจักรเพื่อทำการผลิตกระดาษชำระ
เพื่อให้สามารถรองรับความต้องการของลูกค้าได้อย่างทั่วถึงอีกด้วย
อีกทั้งทางบริษัทฯได้นำรถที่ทำการเปลี่ยนเครื่องยนต์ดีเซลมาเป็นเครื่องยนต์NGV
มาใช้ในประกอบการกลุ่มธุรกิจ “KARMARTS” จึงทำให้ธุรกิจกลุ่มนี้มีต้นทุนขนส่งสินค้าที่ต่ำอีกด้วย

2.2 ลักษณะการประกอบธุรกิจและโครงสร้างกลุ่มบริษัท

บริษัท ไดสตาร์ อิเลคทริก คอร์เปอเรชั่น จำกัด (มหาชน)
เป็นผู้ผลิตและจำหน่ายรถยนต์ที่ใช้ก๊าซธรรมชาติ (NGV) ภายใต้เครื่องหมายการค้าแบรนด์ HIGER
แต่เพียงผู้เดียวในประเทศไทย

บริษัทย่อย

  บริษัท มาย บัส จำกัด

บริษัท ได้ร่วมลงทุนในบริษัท มาย บัส จำกัด โดยถือหุ้นทั้งสิ้น 8,564,511 หุ้น รวมเป็นเงิน
9,173,531.32 บาท โดยแบ่งเป็นจำนวน 1 ล้านหุ้น (สำหรับหุ้นที่ชำระเต็มมูลค่าแล้ว 10 บาท)
และจำนวน 8 ล้านหุ้น (สำหรับหุ้นที่ชำระยังไม่เต็มมูลค่า 2.75 บาท ) คิดเป็นสัดส่วน 95.16%
ประกอบธุรกิจเดินรถโดยสารประจำทางปรับอากาศสาย ปอ. 64 มีสิทธิการเดินรถ 8 ปี 9 เดือน
โดยนับตั้งแต่วันที่ 25 ส.ค. 2552 ถึง 31 พ.ค. 2561 โดยระยะทางเริ่มจากกระทรวงพาณิชย์
(แห่งใหม่) – ถนนรัตนาธิเบศร์ – สนามหลวง

  บริษัท สตาร์คอม จำกัด

บริษัท ได้ร่วมลงทุนในบริษัท สตาร์คอม จำกัด โดยถือหุ้นทั้งสิ้น 14,419,995 หุ้น มูลค่าหุ้นละ 10
บาท มูลค่าเงินลงทุน 144,199,950 บาท เป็นสัดส่วน 70.00% ของทุนจดทะเบียน
206,000,000 บาท ซึ่งเป็นบริษัทย่อยที่ได้รับสัมปทานให้ปรับปรุงโครงข่ายโทรศัพท์เคลื่อนที่ระบบ
470 MHz จากเดิมเป็นเทคโนโลยี NMT (Analogue) เป็นเทคโนโลยี CDMA 2000 1X
(Digital) กับบริษัท ทีโอที จำกัด (มหาชน)
และดำเนินการด้านการตลาดสำหรับโทรศัพท์ระบบไร้สายประเภทโทรศัพท์สาธารณะ

โดยเป็นผู้จัดหาเครื่องโทรศัพท์สาธารณะตลอดจนอุปกรณ์ต่างๆ , จัดเก็บเงิน
และแบ่งรายได้รับจากการบริการโทรศัพท์สาธารณะเป็นระยะเวลา 12 ปี
และจำหน่ายเครื่องลูกข่ายอันเกี่ยวข้องกับระบบ CDMA 470 MHz อาทิเช่น โทรศัพท์แบบ Fixed
Line , โทรศัพท์แบบไร้สายและโทรศัพท์มือถือ เป็นต้น

บริษัทร่วม

บริษัท แดวู คอนซูมเมอร์ อิเลคโทรนิค (ประเทศไทย) จำกัด

บริษัทฯ ได้ร่วมลงทุนในบริษัท แดวู คอนซูมเมอร์ อิเลคโทรนิค (ประเทศไทย) จำกัด
โดยถือหุ้นทั้งสิ้น 3,800,000 หุ้น มูลค่าหุ้นละ 10 บาท มูลค่าเงินลงทุน 38,000,000 บาท
เป็นสัดส่วน 19.00%ของทุนจดทะเบียน 200,000,000 บาท เป็นบริษัทผลิตและจำหน่ายตู้เย็น
ในปัจจุบันได้หยุดการดำเนินธุรกิจแล้วตั้งแต่เดือนกันยายน 2546

โครงสร้างการถือหุ้นของกลุ่มบริษัท

+--------------------+---+------------------------+---+--------------------+
| กลุ่มตระกูลทีฆคีรีกุล     |   | บริษัท มาย บัส จำกัด       |   | ผู้ถือหุ้นรายอื่นๆ        |
|                    |   |                        |   |                    |
|                    |   | (เดิมชื่อ บจ. ไดสตาร์      |   |                    |
|                    |   | โฮลดิ้ง)                 |   |                    |
+--------------------+---+------------------------+---+--------------------+
| 24.93%             |   | 4.18%                  |   | 70.89%             |
+--------------------+---+------------------------+---+--------------------+

  -----------------------------------------------------------------------
  บริษัท ไดสตาร์ อิเลคทริก คอร์เปอเรชั่น จำกัด (มหาชน)

  -----------------------------------------------------------------------

นโยบายการแบ่งการดำเนินงานของบริษัทในกลุ่ม

บริษัทฯ ได้ลงทุนในบริษัท แดวู คอนซูมเมอร์ อิเลคโทรนิค (ประเทศไทย) จำกัด เพื่อผลิตตู้เย็น
ซึ่งผลิตและจำหน่ายให้บริษัทฯ คิดเป็น 60% ของยอดผลิตตู้เย็น ณ วันที่ 1 สิงหาคม 2546 บริษัทฯ
ได้รับโอนทรัพย์สินต่างๆ จากบริษัทที่เกี่ยวข้องกันแห่งนั้น และได้ดำเนินการผลิตตู้เย็น และในปี
2550 บริษัทฯ ได้หยุดการดำเนินธุรกิจแล้ว

เมื่อวันที่ 25 กุมภาพันธ์ 2548 บริษัทฯ ได้ลงทุนในบริษัท สตาร์คอม จำกัด
เพื่อขยายธุรกิจด้านสื่อสารและโทรคมนาคม ซึ่งบริษัทฯ ดำเนินธุรกิจในการจัดจำหน่าย ทำการตลาด
อุปกรณ์ด้านการสื่อสารฯ รวมทั้งให้บริการด้านโทรคมนาคม
ซึ่งบริษัทย่อยได้ทำสัญญาปรับปรุงโครงข่ายฯ กับ บมจ. ทีโอที เมื่อวันที่ 28 กรกฎาคม 2548

ปัจจุบันนี้บริษัท สตาร์คอม จำกัด
ได้ตัดสินใจหยุดงานปรับปรุงโครงข่ายโทรศัพท์ดังกล่าวหลังจากได้รับหนังสือจากสำนักงานคณะกรรมการกิจการโทรคมนาคมแห่งชาติเพื่อให้เข้าชี้แจงข้อเท็จจริงกรณีที่บริษัทย่อยดำเนินการปรับปรุงโครงข่ายให้กับคู่สัญญาคือ
บริษัท ทีโอที จำกัด (มหาชน) ซึ่งยังไม่ได้รับใบอนุญาตให้ใช้เครื่องวิทยุคมนาคม ระบบเซลลูล่าห์
มาตรฐาน CDMA 2000 1X ประกอบกับความล่าช้าเป็นเวลานานของงานปรับปรุงโครงข่ายฯ
ที่ผ่านมาอันเนื่องมาจากความล่าช้าในการดำเนินการขอใบอนุญาตนำเข้าอุปกรณ์ฯ
ที่ใช้ในการปรับปรุงโครงข่ายฯ ซึ่งเป็นภาระหน้าที่ของ บมจ. ทีโอที
ดังนั้นบริษัทย่อยจึงได้ทำหนังสือขอให้บริษัท ทีโอที จำกัด (มหาชน)
พิจารณายกเลิกสัญญาและรับซื้ออุปกรณ์ที่
บริษัทได้ลงทุนไปเนื่องจากสัญญาปรับปรุงโครงข่ายโทรศัพท์เคลื่อนที่อาจขัดกับพระราชบัญญัติว่าด้วยการให้เอกชนเข้าร่วมงานหรือดำเนินการในกิจการของรัฐ
พ.ศ. 2535 โดยกระทรวงเทคโนโลยีสารสนเทศและการสื่อสารได้มีหนังสือลงวันที่ 14 พฤษภาคม
2550
แจ้งกับบริษัทย่อยว่าได้ส่งเรื่องให้คณะกรรมการกฤษฎีกาวินิจฉัยว่าสัญญาดังกล่าวขัดกับพระราชบัญญัติข้างต้นหรือไม่
และคำวินิจฉัยของคณะกรรมการกฤษฎีกาลงวันที่ 5 ตุลาคม 2550
มีความเห็นว่าสัญญาปรับปรุงโครงข่ายโทรศัพท์เคลื่อนที่ระบบ 470 MHz ซึ่งกระทำเมื่อวันที่ 28
กรกฎาคม 2548 ภายหลังจากที่พระราชบัญญัติว่าด้วยการให้เอกชนเข้าร่วมงานฯ ใช้บังคับแล้ว
มีสาระสำคัญในการให้เอกชนเข้าร่วมงานหรือดำเนินการในกิจการของรัฐ
และต้องดำเนินการตามพระราชบัญญัติว่าด้วยการให้เอกชนเข้าร่วมงานหรือดำเนินการในกิจการของรัฐ
พ.ศ. 2535 โดยบริษัท ทีโอที จำกัด (มหาชน)
ซึ่งเป็นหน่วยงานเจ้าของโครงการต้องเสนอโครงการที่ได้ดำเนินการไปแล้วต่อกระทรวงเทคโนโลยีสารสนเทศและการสื่อสาร
และกระทรวงการคลังพิจารณาก่อนเสนอคณะรัฐมนตรีพิจารณาเห็นชอบในหลักการของโครงการต่อไป
โดยคณะทำงานประสานงานเจรจาข้อตกลงกับบริษัท ทีโอที จำกัด (มหาชน) แจ้งว่าบริษัท ทีโอที
จำกัด (มหาชน) ต้องเข้าทำการชี้แจงต่อหน่วยงานที่เกี่ยวข้องและคาดว่าใช้เวลาไม่ต่ำกว่า 1 ปี
บริษัทย่อยจึงสรุปว่าไม่มีความประสงค์กระทำต่อตามสัญญาเดิม
จึงขอเสนอให้คณะทำงานพิจารณารับซื้ออุปกรณ์โครงข่ายที่บริษัทย่อยมีอยู่ทั้งหมด คณะทำงานฯ
รับข้อเสนอโดยจะรับซื้อเฉพาะส่วนที่เกี่ยวข้องกับการลงทุนเพื่อการปรับปรุงโครงข่ายโทรศัพท์เคลื่อนที่ให้เป็นระบบ
CDMA 470MHz รวมทั้งเครื่องลูกข่าย
อย่างไรก็ตามคณะทำงานได้แจ้งว่าข้อสรุปจากการประชุมเป็นความคิดเห็นของคณะทำงาน
ส่วนการสรุปผลเพื่อดำเนินการต้องให้คณะกรรมการบริหารของบริษัท ทีโอที จำกัด (มหาชน)
เป็นผู้ลงความเห็น ต่อมาคณะกรรมการกฤษฎีกาได้มีหนังสือตอบข้อหารือว่าหากบริษัท ทีโอที จำกัด
(มหาชน) ใช้สิทธิบอกเลิกสัญญาหรือ
คู่สัญญาทั้งสองฝ่ายตกลงที่จะยกเลิกสัญญาก็ย่อมเป็นไปตามเงื่อนไขที่กำหนดไว้ในสัญญา จากนั้น
คณะกรรมการเจรจาต่อรองในการรับซื้ออุปกรณ์และยกเลิกสัญญาปรับปรุงโครงข่ายโทรศัพท์เคลื่อนที่ระบบ
470MHz ของบริษัท ทีโอที จำกัด (มหาชน) และบริษัทย่อยได้ข้อสรุปจากการเจรจาในเบื้องต้น
โดยคณะกรรมการเจรจาฯ จะนำข้อสรุปดังกล่าวเสนอต่อคณะกรรมการบริหารของบริษัท ทีโอที
จำกัด (มหาชน) เพื่ออนุมัติต่อไป

ทั้งนี้ปัญหาของบริษัท สตาร์คอม จำกัด กับ บมจ. ทีโอที
อยู่ระหว่างรอผลการพิจารณาของคณะกรรมการบริหารของ บมจ. ทีโอที จะเป็นอย่างไร
ต้องรอผลต่อไปและจะรายงานให้ทราบในโอกาสต่อไป

เมื่อวันที่ 23 มิถุนายน 2552 บริษัทฯ ได้ลงทุนใน บริษัท มาย บัส จำกัด
เพื่อขยายธุรกิจด้านรถยนต์ NGV ซึ่งบริษัทฯ
ดำเนินธุรกิจในการเดินรถยนต์โดยสารประจำทางปรับอากาศสาย ปอ.64
โดยระยะทางเริ่มจากกระทรวงพาณิชย์ (แห่งใหม่) ถนนรัตนาธิเบศร์ – สนามหลวง
และได้รับสิทธิการเดินรถ 8 ปี 9 เดือน มูลค่า 14.50 ล้านบาท โดยนับตั่งแต่วันที่ 25 ส.ค.
2552 – 31 พ.ค 2561

2.3 โครงสร้างรายได้

บริษัทฯ มีมูลค่าการจำหน่ายผลิตภัณฑ์เครื่องใช้ไฟฟ้าและรถยนต์ใช้ก๊าซธรรมชาติปี 2550 – 2552
ดังนี้

  ----------------------------------- -- -- -- --------- -------- --------- -------- --------- -------- -------- -- -- -------------------
  ผลิตภัณฑ์                                       2552               2551               2550                              

                                               พันบาท     %        พันบาท     %        พันบาท     %                       

  มูลค่าการจำหน่ายในประเทศ                                                                                                

  - โทรทัศน์สี                                    -         -        -         -        42,144    11.58                   

  - เครื่องเล่นวีซีดี , ดีวีดี                          -         -        -         -        2,950     0.81                    

  - เครื่องเสียง                                  -         -        -         -        4,227     1.16                    

  - เครื่องใช้ไฟฟ้าในบ้าน                           -         -        -         -        71,755    19.72                   

  - เครื่องใช้สำนักงานและอื่นๆ                       315       0.22     1,469     0.60     35,342    9.71                    

  - โทรศัพท์สาธารณะ                              -         -        -         -        -         -                       

  - รถยนต์ใช้ก๊าซธรรมชาติ (NGV)                    126,645   90.38    226,453   92.02    120,397   33.09                   

  - เครื่องยนต์                                   478       0.34     2,850     1.16     5,177     1.42                    

  - ถังก๊าซ                                      256       0.18     9,078     3.69     78,430    21.56                   

  รวมมูลค่าการจำหน่ายในประเทศ                     127,694   91.12    239,850   97.47    360,422   99.07                   

  มูลค่าการจำหน่ายต่างประเทศ                                                                                               

  - โทรทัศน์สี                                    -         -        -         -        -         -                       

  - เครื่องเล่นวีซีดี , ดีวีดี                          -         -        -         -        -         -                       

  - เครื่องเสียง                                  -         -        -         -        -         -                       

  - เครื่องใช้ไฟฟ้าในบ้าน                           -         -        -         -        1,184     0.33                    

  รวมมูลค่าการจำหน่ายต่างประเทศ                    -         -        -         -        1,184     0.33                    

  รวมมูลค่าการจำหน่ายภายในและต่างประเทศ            127,694   91.12    239,850   97.47    361,606   99.40                   

  รายได้ค่าบริการ                                 9,158     6.54     6,237     2.53     2,200     0.60                    

  รายได้ขายสินค้าอุปโภค (KARMART)                  3,282     2.34     -         -        -         -                       

  รวมรายได้จากการจำหน่ายและบริการ                 140,134   100.00   246,087   100.00   363,806   100.00   100.00         

  อัตราเพิ่ม(ลด)ของรายได้                          (43.06)            (32.36)            (65.85)                           
  ----------------------------------- -- -- -- --------- -------- --------- -------- --------- -------- -------- -- -- -------------------

2.4 เป้าหมายการดำเนินธุรกิจ

1. บริษัทฯ จะผลิตและจำหน่ายรถยนต์ที่ใช้ก๊าซธรรมชาติ (NGV)
และจะพัฒนาการผลิตรถยนต์ให้มีคุณภาพและมีประสิทธิภาพให้ได้มาตรฐานในประดับสากล

2. บริษัทฯ มีนโยบายการดำเนินงานที่โปร่งใส
คณะกรรมการบริษัทได้สร้างมูลค่าเพิ่มให้แก่กิจการในระยะยาว , บริหารบริษัทฯ
ด้วยความรอบครอบระมัดระวัง
ควบคุมและบริหารความเสี่ยงที่เหมาะสมรวมทั้งมีจริยธรรมในการดำเนินธุรกิจและบริหารงานเพื่อให้บรรลุเป้าหมายตามแผนธุรกิจที่คณะกรรมการบริษัทได้กำหนดไว้
รวมทั้งสร้างความเชื่อมั่นให้แก่ผู้ถือหุ้นและบริหารงานเพื่อก่อประโยชน์สูงสุดต่อผู้ถือหุ้น

---------------------------------------------------